《古镇道中》
金朝·王元节

秀拔诸峰镇海墩，海天水气两昏昏。鸥飞翠竹白沙地，人宿黄鱼紫蟹村。

向背云山行处路，浅深潮浦涨来痕。同游幸有能诗客，不倦跻攀到石门。

作者简介：金弘州人，字子元，号遁斋老人。海陵天德三年进士。雅尚气节，不随时俯仰，仕途颇不顺利，以密州观察判官罢归。逍遥乡里，诗酒自娱。年五十余卒。有诗集。